**MUNICIPIUL SATU MARE**

**CABINET VICEPRIMAR**

**Nr. 38115/17.06.2025**

Băbțan Raul – Gabriel, viceprimar al Municipiului Satu Mare,

În temeiul prevederilor art. 136 alin. (1) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, îmi exprim inițiativa în promovarea unui proiect de hotărâre având ca obiect însușirea rapoartelor de ”Evaluare a proprietății imobiliare parcele teren pentru concesionare situate în Piața de Alimente nr. 1, Piața de Alimente nr. 2 și Piața de Alimente Someș și aprobarea concesionării acestora proprietarilor spațiilor comerciale cumpărate în temeiul Legii nr. 550/2002”, proiect în susținerea căruia formulez prezentul,

**REFERAT DE APROBARE**

Legea nr. 550/2002 stabilește cadrul juridic pentru vânzarea spațiilor comerciale și a celor de prestări de servicii, proprietate privată a statului, aflate în administrarea consiliilor locale, precum și a celor aflate în patrimoniul regiilor autonome de interes local. Același act normativ stabilește că terenul aferent spațiilor comerciale vândute se atribuie direct cumpărătorului printr-un contract de concesiune. În aplicarea acestor prevederi prin Hotărârea Consiliului local Satu Mare nr. 93/28.05.2020 autoritatea publică locală a aprobat însușirea rapoartelor de evaluare a terenurilor din piețele de alimente de pe raza Municipiului Satu Mare, rapoarte avute în vedere de Comisia de vânzare la data negocierii prețului de concesiune a terenului.

Având în vedere evoluția prețurilor pe piața imobiliară de la data aprobării și până în prezent, s-a impus achiziționarea unor servicii de evaluare pentru stabilirea valorii de concesionare a terenurilor în concordanță cu evoluția prețurilor.

Luând în considerare cele de mai sus se impune însușirea rapoartelor de evaluare întocmite de SC Koncret SRL prin evaluator autorizat ing. Dorina Pop înregistrate la Primăria Municipiului Satu Mare sub nr.37702/16.06.2025. Răspunderea pentru evaluarea imobilelor, corectitudinea întocmirii documentației și corespondența acesteia cu realitatea din teren aparține persoanei autorizate care a efectuat evaluarea.

Față de cele expuse mai sus, văzând prevederile art. 29 alin. (2) lit. c) potrivit cărora consiliul local are printre atribuții și administrarea domeniului public/privat, propun spre analiză și aprobare Consiliului local Satu Mare, proiectul de hotărâre în forma prezentată de executiv.

**Iniţiator Proiect**

**Viceprimar,**

**Băbțan Raul-Gabriel**

cj.Șereș Corina Mihaela/2 ex.